YOUTHPOL
Independent Research Fund Denmark
Aarhus Universitet
Det er svært at forestille sig vores demokrati uden de politiske partier. Mange af dem opstod i Danmark med demokratiets fremvækst i slutningen af 1800-tallet. Deres fortsatte overlevelse er en utrolig bedrift, da de konstant må forny sig til nye generationers krav om forandring, senest ift. klimaet. De forbliver motoren i vores demokratiet. Vi har dog en ringe forståelse af deres overlevelse: Hvordan tilpasser de sig? For at komme et svar nærmere ser dette projekt på en overset aktør: parties ungdomsorganisationer. De er en indlejret del af partier. Deres størrelse og udseende varierer dog betydeligt mellem partier på tværs af Europa. Derfor udvikler vi en teoretisk model til at forstå, hvornår ungdomspartier påvirker deres moderpartis position på og prioritet af forskellige emner. Modellen tager afsæt i forskning i interessegruppers policy indflydelse samt videreudvikler centrale begreber fra forskning i politiske organisationer. Vi undersøger ungdomspartiers indflydelse i fem europæiske lande fra 2000-2025. Vi vil indsamle og indholdskode omkring 25.000 udtalelser fra ca. 35 ungdomspartier i de fem lande samt lave 18 spørgeskemaundersøgelser af unge menneskers holdninger for at se, om ungdomsorganisationer trækker deres moderpartier tættere på unge menneskers holdninger. Det suppleres med et stort felteksperiment af danske lokalpolitikere for at nærme os et første var på om ungdomspartier løser et vigtigt demokratisk problem og sikrer unge menneskers repræsentation.
Research Projects (Max 10 MDKK) / Sapere Aude: DFF-Forskningsleder / grant